CELEX: 62017CA0430
Language: sl
Date: 2019-01-23 00:00:00
Title: Zadeva C-430/17: Sodba Sodišča (tretji senat) z dne 23. januarja 2019 (predlog za sprejetje predhodne odločbe Bundesgerichtshof – Nemčija) – Walbusch Walter Busch GmbH & Co. KG/Zentrale zur Bekämpfung unlauteren Wettbewerbs Frankfurt am Main eV (Predhodno odločanje – Varstvo potrošnikov – Direktiva 2011/83/EU – Pogodbe na daljavo – Člen 6(1)(h) – Obveznost informiranja o pravici do odstopa – Člen 8(4) – Pogodba, ki je bila sklenjena s sredstvom komuniciranja na daljavo z omejenim prostorom ali časom za prikaz informacij – Pojem „omejen prostor ali čas za prikaz informacij“ – Zloženka iz periodične publikacije – Poštna naročilnica, ki vsebuje povezavo na informacije o pravici do odstopa)

11.3.2019   
            
            
               SL
            
            
               Uradni list Evropske unije
            
            
               C 93/13
            
         
      Sodba Sodišča (tretji senat) z dne 23. januarja 2019 (predlog za sprejetje predhodne odločbe Bundesgerichtshof – Nemčija) – Walbusch Walter Busch GmbH & Co. KG/Zentrale zur Bekämpfung unlauteren Wettbewerbs Frankfurt am Main eV
      (Zadeva C-430/17) (1)
      
      ((Predhodno odločanje - Varstvo potrošnikov - Direktiva 2011/83/EU - Pogodbe na daljavo - Člen 6(1)(h) - Obveznost informiranja o pravici do odstopa - Člen 8(4) - Pogodba, ki je bila sklenjena s sredstvom komuniciranja na daljavo z omejenim prostorom ali časom za prikaz informacij - Pojem „omejen prostor ali čas za prikaz informacij“ - Zloženka iz periodične publikacije - Poštna naročilnica, ki vsebuje povezavo na informacije o pravici do odstopa))
      (2019/C 93/16)
      Jezik postopka: nemščina
      
         Predložitveno sodišče
      
      Bundesgerichtshof
      
         Stranki v postopku v glavni stvari
      
      
         Tožeča stranka: Walbusch Walter Busch GmbH & Co. KG
      
         Tožena stranka: Zentrale zur Bekämpfung unlauteren Wettbewerbs Frankfurt am Main eV
      
         Izrek
      
      
                  1.
               
               
                  Presojo, ali ima v konkretnem primeru sredstvo komuniciranja omejen prostor ali čas za prikaz informacij v skladu s členom 8(4) Direktive 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta, je treba izvesti ob upoštevanju vseh tehničnih lastnosti trgovčevega tržnega obvestila. Pri tem mora nacionalno sodišče preveriti, ali bi bile glede na prostor in čas obvestila ter minimalno velikost pisave, ki bi bila ustrezna za povprečnega potrošnika, naslovnika tega obvestila, vse informacije iz člena 6(1) te direktive v okviru tega obvestila lahko objektivno prikazane.
               
            
                  2.
               
               
                  Člen 6(1)(h) in člen 8(4) Direktive 2011/83 je treba razlagati tako, da če se pogodba sklene prek sredstva za komuniciranje na daljavo z omejenim prostorom ali časom za prikaz informacij in če obstaja pravica do odstopa od pogodbe, mora trgovec potrošniku prek zadevnega sredstva in pred sklenitvijo pogodbe dati informacijo o pogojih, roku in postopkih za uveljavljanje te pravice. V takem primeru mora ta trgovec potrošniku prek drugega vira zagotoviti vzorčni odstopni obrazec iz Priloge I(B) k tej direktivi v preprostem in razumljivem jeziku.
               
            
         (1)  UL C 347, 16.10.2017.